Keskustelu:Brittiläinen Hongkong

message: Suunnilleen saman pituinen kuin samaan aihealueeseen kuuluva lupaava artikkeli Sierra Leonen siirtomaa ja protektoraatti. Lähteitä löytyy vaikka muille jakaa, kattava, sopivan pitkä lupaavaksi. –Sullay (Keskustelkaamme siitä) 15. elokuuta 2018 kello 02.27 (EEST)
replies: text: Vastustan. Artikkelin rakenteessa häiritsevät johdannon runsas viitteiden määrä ja kummalliset kuvagalleriat jokaisen kappaleen perässä. Lisäksi ehdottaja voisi perehtyä lupaavien artikkeleiden vaatimuksiin ja huomata ettei pituus ole missään roolissa lupaavuutta tarkasteltaessa.--Phiitola (keskustelu) 15. elokuuta 2018 kello 22.46 (EEST)
replies: text: :Ovatko kuvagalleriat este lupaavan artikkelin statuksen saamiseksi? Eivät ole. Samanlaiset galleriat löytyvät Sierra Leonen siirtomaa -artikkelistakin, eikä kukaan valittanut. Olen perehtynyt lupaavien artikkelien vaatimukseen enemmän kuin tarpeeksi, ja näin yleisesti ottaen kaikki käyttäjät (paitsi ilmeisesti sinä) ovat päässeet konseksukseen, että riittävä pituus on oleellista artikkelin lupavuuden kannalta. 
Lupaavan artikkelin kriteerit: 
* Sisällön tulee olla objektiivinen, neutraali ja faktuaalisesti tarkka.
* Artikkelin tulisi noudattaa Wikipedian tyyliohjeita.
* Artikkelin tulisi olla muodoltaan linjassa muiden vastaavan aihepiirin artikkeleiden kanssa.
* Lähteet tulee mainita. Käytännössä edellytetään lähdeviitteitten kattavaa käyttöä.
* Kielen tulisi olla selkeää.
* Artikkelin tulisi olla myös maallikolle lukukelpoinen.
Mitä kriteeriä artikkeli ei mielestäsi täytä? Vai oletko kenties keksinyt omat kriteerit lupaavalle artikkelille, joita nyt seuraat? –Sullay (Keskustelkaamme siitä) 16. elokuuta 2018 kello 02.00 (EEST)
Johdannossa pari kertaa toistuva ilmaus "vallan alla" on mielestäni huonoa suomen kieltä, voisi vaihtaa parempaan. --Prospero One (keskustelu) 16. elokuuta 2018 kello 02.09 (EEST)
Nykytilassaan en kannata artikkelia lupaavaksi. Pituutta sillä toki on, mutta kuten Phiitola totesi, pituutta ei mainita lupaavuuden kriteereissä eikä se vielä yksinään riitä. Tekstiä lukiessani minua häiritsi välillä se, miten eräänlainen punainen lanka puuttuu, eli tekstissä luetellaan faktoja ja tapahtumia, mutta niistä ei muodostu yhtenäistä, loogisesti jatkuvaa kokonaisuutta. Erityisesti tämä on ongelma osiossa "Toinen maailmansota ja kylmä sota", jossa on useita yhden virkkeen kappaleita. Sujuvuutta häiritsee myös se, että artikkelin kieliasussa näkyy englanninkielisten lähteiden käyttö aika vahvasti, eli etenkin lauserakenteissa ja sanajärjestyksissä on sellaista, mikä on suomen kielessä omituista mutta kuulostaisi samanlaisena englannin kielessä ihan fiksulta (näitä jo jonkin verran korjailinkin). Lisäksi allekirjoitan Phiitolan näkemyksen siitä, että laajojen kuvagallerioiden sijaan olisi parempi karsia kuvien määrää ja laittaa kuvat gallerioiden sijaan "tavallisina" kuvina. Tuollaiset kuvagalleriatkin menisivät ihan hyvin, jos tekstiä olisi enemmän, mutta nyt tekstin ja kuvien määrä ei ole tasapainossa. Sitten vielä viitteeseen numero 2 olisi hyvä saada muutakin sisältöä kuin "British Nationality Act 1981". Jos löytyy netistä, voisi laittaa linkin, ja jos ei löydy, niin edes jotain julkaisutietoja tms. olisi hyvä saada. Eli kaiken kaikkiaan on tässä ainesta, mutta ainakin minun mielipiteeni lupaavuuteen on "ei vielä". --Lentokonefani asiaa? | syntilista 17. elokuuta 2018 kello 09.33 (EEST)

text: Jep, kuvagalleriat ovat nyt turhan keskeisessä osassa. Vaikka sinällään niistä näkee alueen kehittymisen, niin jotenkin tuntuu turhalta, että siellä on muutamia lähes täysin identtisiä kuvia. --PtG (keskustelu) 17. elokuuta 2018 kello 09.46 (EEST)
Suurin ongelma on tällä hetkellä se, että artikkeli tukeutuu suurimmalta osaltaan jonkun yksityishenkilön tekemiin nettisivuihin. Etusivulla hän sanoo jopa näin: "I am sure there are plenty of mistakes and oversights on my part; for which I apologise in advance. My interest in the subject is purely that of a personal journey of discovery". Aiheestahan on tehty hyviä suomenkielisiäkin populäärejä tietoteoksia. Kieli on vielä paikoin myös niin heikkoa, että sekin estää statuksen. En ehtinyt vasta kuin alkuun. --PtG (keskustelu) 17. elokuuta 2018 kello 09.46 (EEST)

text: Hmm, enpä huomannut katsoa sitä Sierra Leonen siirtomaa ja protektoraatti -artikkelia aikonani tarkemmin, sillä sekin pohjautuu pitkälti ikävä kyllä samaan lähteeseen. Sen kohdallahan käytiin lähinnä keskustelua kopioinnista, jonka muuttaminen vei hirveästi energiaa. --PtG (keskustelu) 17. elokuuta 2018 kello 09.48 (EEST)
En kannata tällä erää. Artikkeli käsittelee tällä hetkellä vain alueen historiaa, ja sitä olisi hyvä laajentaa esimerkiksi alueen tuon ajan hallintoa, taloutta ja kulttuuria käsittelevillä osioilla. Kuvien ja tekstin suhde pitäisi saada tasapainoisemmaksi, ja gallerioita olisi liki identtisten kuvien osalta hyvä karsia (1980-luvun ja 1990-luvun kuvat). Muut käyttäjät ovat tuoneet esiin myös muita ongelmia, jotka tulisi korjata ennen laatustatuksen antamista. --Msaynevirta (k · m) 21. elokuuta 2018 kello 13.36 (EEST)
Ei kannatusta. Arkistoin keskustelun. –Sullay (Keskustelkaamme siitä) 21. elokuuta 2018 kello 17.21 (EEST)</div>
thread_title: Lupaava artikkeli -ehdotus

message: Yritin joskus saada artikkelia lupaavaksi, muttei sitä kuitenkaan valittu lupaavaksi. Mitä artikkelista mielestänne puuttuu, että se voisi päästä lupaavaksi artikkeliksi? 1. joulukuuta 2019 kello 01.35 (EET)
replies: text: Lupaavan artikkelin ehdotuskeskustelussa nähdäkseni kerrottu hyvin. --Sblöbö (keskustelu) 1. joulukuuta 2019 kello 01.41 (EET)
replies: text: :Minusta artikkeli on kirjoitettu ihan hyvin. En esimerkiksi pidä yhden virkkeen kappaletta mitenkään huonona asiana. Mutta kaipa sitä täytyy alkaa rakentamaan artikkelia uudelleen. –Sullay (Keskustelkaamme siitä) 1. joulukuuta 2019 kello 22.17 (EET)
replies: text: ::On tuolla aiemmassa artikkelikeskustelussa paljon muitakin kohtia. Suurin ongelma musta on edelleen se, että artikkeli perustuu lähes täysin brittiharrastelijan nettisivuihin. --PtG (keskustelu) 3. joulukuuta 2019 kello 22.24 (EET)
replies: text: ::: Hongkongin vaiheet toisessa maailmansodassa ja kylmässä sodassa tulisi eriyttää omiksi, nykyistä laajemmiksi alaluvuikseen. Erityisesti Honkongin kasvua erääksi Kaukoidän tärkeimmistä talousihmeistä tulisi käsitellä. Samoin Hongkongin asemaa eräänlaisena kiinalaisen kulttuurin henkireikänä tulisi käsitellä: kylmän sodan aikainen Kiina oli äärimmäisen eristäytynyt, takapajuinen ja köyhä valtio, samaan aikaan kun Hongkong sylki maailmalle sekä laadukkaita kulutustavaroita että viihdettä, mm. poppia ja elokuvia. Esim. Bruce Lee ja Jackie Chan ovat koko aikakauden ikonisimpia elokuvatähtiä, tunnettuja niin lännessä kuin Aasiassakin. --Miihkali (keskustelu) 11. joulukuuta 2019 kello 15.25 (EET)</div>
thread_title: Arkistoitu vertaisarviointi